Prof. Jakes Gerwel oorledeProf. Jakes Gerwel Volgens Gerwel se familie is hy vroeg Woensdagoggend by die Kuilsrivier-hospitaal oorlede. Sy vrou, Phoebe, het Maandag bevestig dat prof. Gerwel ná ŉ hartoperasie Sondag in ŉ kritieke toestand was. “Die Gerwil-gesin vra dat hulle privaatheid vir die volgende paar dae gerespekteer word. Besonderhede oor sy begrafnis sal binnekort bekendgemaak word,” het die gesin in ŉ verklaring gesê. Gerwel was ook die kanselier van die Rhodes-universiteit, ŉ nie-uitvoerende direkteur van Naspers en Old Mutual en ook ŉ voormalige direkteur-generaal in oud-president Nelson Mandela se kantoor. Hy het ook op die direksies van verskeie Suid-Afrikaanse maatskappye gedien.